CELEX: 32013R0798
Language: lt
Date: 2013-08-21 00:00:00
Title: 2013 m. rugpjūčio 21 d. Komisijos įgyvendinimo reglamentas (ES) Nr. 798/2013, kuriuo dėl veikliosios medžiagos piretrinų patvirtinimo sąlygų iš dalies keičiamas Įgyvendinimo reglamentas (ES) Nr. 540/2011  Tekstas svarbus EEE

22.8.2013   
            
            
               LT
            
            
               Europos Sąjungos oficialusis leidinys
            
            
               L 224/9
            
         KOMISIJOS ĮGYVENDINIMO REGLAMENTAS (ES) Nr. 798/2013
   2013 m. rugpjūčio 21 d.
   kuriuo dėl veikliosios medžiagos piretrinų patvirtinimo sąlygų iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalies c punktą,
   kadangi:
   
               (1)
            
            
               veiklioji medžiaga piretrinai buvo įtraukta į Tarybos direktyvos 91/414/EEB (2) I priedą priėmus Komisijos direktyvą 2008/127/EB (3) laikantis 2004 m. gruodžio 3 d. Komisijos reglamento (EB) Nr. 2229/2004, nustatančio tolesnes išsamias darbų programos, minėtos Tarybos direktyvos 91/414/EEB (4) 8 straipsnio 2 dalyje, ketvirtojo etapo įgyvendinimo taisykles, 24b straipsnyje nustatytos tvarkos. Direktyvą 91/414/EEB pakeitus Reglamentu (EB) Nr. 1107/2009 ši medžiaga laikoma patvirtinta pagal tą reglamentą ir yra įtraukta į 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (5), priedo A dalį;
            
         
               (2)
            
            
               pagal Reglamento (EB) Nr. 2229/2004 25a straipsnį Europos maisto saugos tarnyba (toliau – Tarnyba) 2012 m. gruodžio 12 d. pateikė Komisijai nuomonę dėl piretrinų peržiūros ataskaitos projekto (6). Tarnyba pateikė pareiškėjui nuomonę dėl piretrinų. Komisija jį paragino pateikti pastabų dėl piretrinų peržiūros ataskaitos projekto. Peržiūros ataskaitos projektą ir Tarnybos išvadą valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2013 m. liepos 16 d. baigė rengti kaip Komisijos piretrinų peržiūros ataskaitą;
            
         
               (3)
            
            
               patvirtinta, kad veiklioji medžiaga piretrinai turi būti laikoma patvirtinta pagal Reglamentą (EB) Nr. 1107/2009;
            
         
               (4)
            
            
               pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina iš dalies pakeisti piretrinų patvirtinimo sąlygas. Visų pirma reikėtų paprašyti papildomos patvirtinamosios informacijos;
            
         
               (5)
            
            
               todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;
            
         
               (6)
            
            
               prieš taikant šį reglamentą turėtų būti numatytas pakankamas laikotarpis, kad valstybės narės, pareiškėjai ir augalų apsaugos produktų registracijos turėtojai spėtų įvykdyti reikalavimus, atsiradusius dėl pakeistų patvirtinimo sąlygų;
            
         
               (7)
            
            
               šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 priedo A dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugpjūčio 21 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 309, 2009 11 24, p. 1.
   
      (2)  OL L 230, 1991 8 19, p. 1.
   
      (3)  OL L 344, 2008 12 20, p. 89.
   
      (4)  OL L 379, 2004 12 24, p. 13.
   
      (5)  OL L 153, 2011 6 11, p. 1.
   
      (6)  Europos maisto saugos tarnyba, Conclusion on the peer review of the pesticide risk assessment of the active substance pyrethrins (Išvada dėl veikliosios medžiagos piretrinų keliamos rizikos vertinimo tarpusavio peržiūros), EFSA Journal 2013;11(1):3032. [76 pp.] doi:10.2903/j.efsa.2013.3032. Adresas internete: www.efsa.europa.eu/efsajournal.
   
      PRIEDAS
      Įgyvendinimo reglamento (ES) Nr. 540/2011 priedo A dalies 246 eilutėje veikliosios medžiagos piretrinų įrašas pakeičiamas taip:
      
         
                     Numeris
                  
                  
                     Įprastas pavadinimas, identifikavimo numeriai
                  
                  
                     IUPAC pavadinimas
                  
                  
                     Grynumas
                  
                  
                     Patvirtinimo data
                  
                  
                     Patvirtinimo galiojimo pabaiga
                  
                  
                     Konkrečios nuostatos
                  
               
                     „246
                  
                  
                     Piretrinai: 8003-34-7
                     CIPAC Nr. 32
                     Ekstraktas A: Chrysanthemum cinerariaefolium ekstraktyvai:
                     89997-63-7
                     Piretrinas 1: CAS 121-21-1
                     Piretrinas 2: CAS 121-29-9
                     Cinerinas 1: CAS 25402-06-6
                     Cinerinas 2: CAS 121-20-0
                     Jazmolinas 1: CAS 4466-14-2
                     Jazmolinas 2: CAS 1172-63-0
                     Ekstraktas B:
                     Piretrinas 1: CAS 121-21-1
                     Piretrinas 2: CAS 121-29-9
                     Cinerinas 1: CAS 25402-06-6
                     Cinerinas 2: CAS 121-20-0
                     Jazmolinas 1: CAS 4466-14-2
                     Jazmolinas 2: CAS 1172-63-0
                  
                  
                     Piretrinai yra sudėtinis cheminių medžiagų mišinys.
                  
                  
                     Ekstraktas A: ≥ 500 g/kg piretrinų
                     Ekstraktas B: ≥ 480 g/kg piretrinų
                  
                  
                     2009 m. rugsėjo 1 d.
                  
                  
                     2019 m. rugpjūčio 31 d.
                  
                  
                     A   DALIS
                     Leidžiama naudoti tik kaip insekticidą.
                     B   DALIS
                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į piretrinų (SANCO/2627/2008) peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti, išvadas, ypač į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį atkreipia į:
                     
                                 a)
                              
                              
                                 operatoriams ir darbuotojams kylančią riziką;
                              
                           
                                 b)
                              
                              
                                 riziką, kuri kyla netiksliniams organizmams.
                              
                           Prireikus naudojimo sąlygose turi būti numatytos rizikos mažinimo priemonės ir tinkamų asmeninių apsaugos priemonių naudojimas.
                     Pranešėjas pateikia patvirtinamąją informaciją, susijusią su:
                     
                                 1)
                              
                              
                                 komerciniais tikslais pagamintos techninės medžiagos specifikacija, įskaitant informaciją apie bet kokias svarbias priemaišas, ir jos lygiavertiškumą bandomosios medžiagos, naudojamos atliekant toksikologinius tyrimus, specifikacijoms;
                              
                           
                                 2)
                              
                              
                                 rizika, kylančia dėl įkvėpimo;
                              
                           
                                 3)
                              
                              
                                 likučių apibrėžtimi;
                              
                           
                                 4)
                              
                              
                                 pagrindinės sudedamosios dalies „piretrino 1“ tipiškumu, atsižvelgiant į išlikimą ir pasiskirstymą dirvožemyje ir vandenyje.
                              
                           1 punkte nurodytą informaciją pareiškėjas Komisijai, valstybėms narėms ir Tarnybai pateikia iki 2014 m. kovo 31 d., o 2, 3 ir 4 punktuose – iki 2015 m. gruodžio 31 d.“